text: Landsstævne med færre skader
  07 juli 2013 kl. 12.06
  Omkring 1300 personer var forbi landsstævnets samaritter i førstehjælpeteltene, og den alvorligste hændelse var en cyklist, der fik hjertestop og blev genoplivet.
  Til sammenligning fik 2400 personer hjælp af samaritterne under det sidste meget varme landsstævne i Holbæk i 2009.
  Det vurderes, at 90 procent af henvendelserne under landsstævnet i Esbjerg har drejet sig om mindre skader så som vabler og små sår.
  Omkring 40 ambulancer har været tilkaldt. Antallet af henvendelser direkte til skadestuen er endnu ikke gjort op.
  
  Cykelrytter genoplivet efter hjertestop
  Lørdag var der en mandlig deltager i landevejscykelløbet, der faldt om med hjertestop. En læge, der også deltog i løbet, trådte til, og samaritterne kom med hjertestarteren. Manden blev genoplivet, inden han blev kørt til videre behandling på Odense Universitets Hospital.
  Ifølge politiet har der kun været 13 anmeldelser om lovovertrædelser under landsstævnet.
  